**Биш бәхет символы. Дәүләт Эрмитажы җыелмасыннан XVII-XX гасырларда Кытай сәнгатендә иминлек теләүләр**

“Эрмитаж-Казан” күргәзмә үзәге

2021 елның 17 июне – 2022 елның 30 гыйнваре

**Пресс-релиз**

2021 елның 17 июнендә Казан шәһәренең “Эрмитаж-Казан” күргәзмә үзәгендә Эрмитаж көннәре кысаларында “Биш бәхет символы. Дәүләт Эрмитажы җыелмасыннан XVII-XX гасырларда Кытай сәнгатендә иминлек теләүләр” дип исемләнгән күргәзмә ачыла.  Экспозициядә Дәүләт Эрмитажының Көнчыгыш бүлеге җыелмасыннан 294 әйбер  тәкъдим ителәчәк, аларның кайберләре беренче тапкыр күрсәтелә.

Күргәзмә Күк асты дәүләте ягъни Кытайның гаҗәеп образлы телен күрсәтә. Әйберләр һәм график  әсәрләрнең барлык мотивлары иминлек теләү характерына ия һәм кеше тормышына бәхетнең төп юнәлешләрен җәлеп итәргә тиеш.  Аның казанышларының гаранты булып биш фатиха тора:  озын гомер, байлык, карьерадагы уңышлар, уллар туу һәм тынычлык.

Хронологик яктан барлык әйберләр дә Цин династиясе (1644-1911) чорында  һәм XX гасырның беренче яртысында башкарылган. Күргәзмәдә тәкъдим ителгән материалларның спектры бик тә төрле: иминлек теләү символикасы фарфор, металл, агач, лак, сөяк, ефәктән эшләнгән һәм эмаль техникасында иҗат ителгән әйберләр мисалында сурәтләнгән.

Экспозициягә дөньяда иң яхшылардан саналган һәм 1960 нчы елларда музейга тапшырылган академик В.М.Алексеев җыелмасыннан яңа ел рәсемнәренең (няньхуа) 80 үрнәге кертелгән.  Ксилография техникасында кәгазьдә басылган якты буяулы рәсемнәр яңа ел алдыннан бай булмаган кытайларның торакларына эленгән. Аларның эчтәлеге һәм язмалары теләкләрнең чынга ашуын һәм бәхет вәгъдә иткән.

Кытай мәдәнияте үзенең өзлексезлеге һәм традицияләргә тугрылыгы белән аерылып тора. Илдә традицион күзаллаулар, биш мең елдан артык элек барлыкка килгән төшенчәләр һәм образлы символлар системасы сакланган. Кытай сәнгатендә декор сюжетлары һәм мотивлары арасында легендалар һәм риваятьләр белән бәйле булган сурәтләрне очратырга була, алар культ һәм дини күзаллауларны чагылдыра, тарихи вакыйгаларга, әдәбиятка һәм образлы әйтелмәләргә мөрәҗәгать итә.

Кытай символикасына кайбер популяр мотивларны өстәгән бәхет теләүнең иң гади ысулы -  бу хыяллар предметын турыдан-туры сурәтләү. Мәсәлән, сәламәт улларның туу теләген таза малай фигурасы яки рәсеме чагылдыра.

Мотивларның бер өлеше кытай халкының образлы фикерләве һәм күзәтүчәнлеге нигезендә барлыкка килгән. Мәсәлән, елга бусагаларын узучы карп, түрә вазыйфасын алу өчен имтиханнар тапшырырга омтылган студент белән чагыштырыла.

Символик визуаль рәт формалаштыру шулай ук кытай телендә төрле иероглифлар һәм төшенчәләрнең әйтелешендә аваздашлык белән бәйле. Мәсәлән, “ярканат” (фу) сүзе , “бәхет” кебек әйтелә, ә “саескан” (си) – “шатлык” сүзе  кебек. Шуңа күрә ярканат һәм саескан сурәтен бәхет һәм шатлык теләге буларак кабул итәргә кирәк.

Күргәзмәгә иллюстрацияләнгән каталог бастырылган (Санкт-Петербург, “Славия” нәшрияты, 2021). Күргәзмә кураторы - Лидия Викторовна Поточкина, Дәүләт Эрмитажының Көнчыгыш бүлеге фәнни хезмәткәре

Күргәзмәгә өстәмә буларак мәдәни-агарту программасы каралган: Эрмитаж көннәре кысаларында Лидия Викторовна Поточкина авторлык экскурсияләр уздырачак; балалар өчен мәдәни-белем бирү программасы әзерләнгән, “Эрмитаж кинотеатры” эшләячәк.